Svolvær kirke

Svolvær kirke ligger på en høyde i sentrum av Svolvær i Nordland. Kirka er ei langkirke i betong. Den ble innviet av biskop Berggrav 25. april 1934 og har 400 plasser. Arkitekter for kirka var Harald Sund og August Nielsen. Dampskipsekspeditør og handelsmann Ole Johan Kaarbø og kona Anna Wilhelmine la i sin tid ned et stort arbeid for å få reist en egen kirke i Svolvær. Han var formann i kirkekomiteen og hun (som enke) skjenket blant annet kirken orgel og tok kostnadene med planering av kirketomten. Kirken ble finansiert utelukkende med private midler I 2003/04 ble det strid da menighetsrådet i Svolvær hengte opp de homofiles regnbueflagg i kirken i Svolvær for å vise at homofile var velkomne i menigheten. Referanser Kilder Schmidt, Olaus: Den yngre Darre-slekt. 1956. Eksterne lenker Arkitekturguide: Svolvær kirke (no) «Svolvær kirke». Kirkesøk. Den norske kirke. (no) «Svolvær kirke». Kulturminnesøk. Riksantikvaren – Direktoratet for kulturminneforvaltning.